Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2019/C 307/09)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Cava”

Viitenumero: PDO-ES-A0735-AM07

Tiedonannon päivämäärä: 22.2.2019

HYVÄKSYTYN MUUTOKSEN KUVAUS JA PERUSTELUT

1. Perusviinin ja cavan happopitoisuusrajan laskeminen

Kuvaus ja perustelut

Tuote-eritelmän kohtia 2.c, 3.b.1, 7.a ja 7.b sekä yhtenäisen asiakirjan 3 kohtaa koskeva muutos.

Kuvaus: Cavan ja sen perusviinin kokonaishappopitoisuuden laskeminen 0,5 grammalla litraa kohden (5,5 grammasta 5 grammaan) viinihappona ilmaistuna.

Perustelut: Edellisten sadonkorjuiden yhteydessä havaitun kokonaishappopitoisuuden laskevan suuntauksen johdosta vuoden 2012 sadonkorjuun yhteydessä toteutettiin tutkimus Cavan perusviinien kokonaishappopitoisuuksien selvittämiseksi. Tutkimuksen otanta kattoi yli 50 prosenttia viineistä alueen eri lajikkeet huomioiden.

Tutkimuksen perusteella voidaan päätellä, että luontainen happopitoisuus – kun rypäleet ovat kypsyneet riittävästi – on tasapainossa eikä viinien happopitoisuutta ole tarpeen kasvattaa, paitsi laissa säädetyn kokonaishappopitoisuuden saavuttamiseksi. Tällainen happopitoisuuden kasvattaminen ei kuitenkaan ole toivottavaa, koska se tekee viinin mausta epätasapainoisen. Happopitoisuutta voidaan kasvattaa perusviinien osalta käymistä edeltävässä vaiheessa sekä itse Cavassa. Näiden päätelmien perusteella ehdotetaan sekä perusviinien että lopputuotteen kokonaishappopitoisuuden laskemista.

2. Tuotemerkkien käyttörajoitusten poistaminen

Kuvaus ja perustelut

Tuote-eritelmän kohtaa 8.b.vi koskeva muutos. Tämä ei vaikuta yhtenäiseen asiakirjaan.

Kuvaus: Tuotemerkkien käyttörajoitusten poistaminen.

Perustelut: Tuote-eritelmä yhdenmukaistetaan tuotemerkkejä koskevan EU:n lainsäädännön kanssa Euroopan komission maatalouden ja maaseudun kehittämisen pääosaston pääjohtajan 19. joulukuuta 2013 lähettämän kirjeen johdosta. Kirjeessä todetaan, että tietyt määräykset rajoittavat muiden, suojan ulkopuolella olevien viinien nimitykseen liittyvien kaupallisten tuotemerkkien käyttöä. Kirjeen mukaan tuotemerkkioikeuksien rajoittamisen perusteet eivät liity nimityksen suojelemien viinituotteiden laadun säilyttämiseen ja näiden oikeuksien rajoittaminen on ristiriidassa EU:n tuotemerkkejä koskevan lainsäädännön kanssa. Näin ollen SAN-nimityksen ”Cava” tuote-eritelmän kohdasta 8.b poistetaan komission esittämistä syistä osio, jossa todetaan, että tuotemerkkejä ei saa käyttää samaan aikaan muiden viinien tai viinipohjaisten juomien etiketeissä kuohuviineille tyypillisissä pulloissa.

3. Trepat-lajikkeen käytön salliminen

Kuvaus ja perustelut

Tuote-eritelmän kohtia 6 ja 7.a koskeva muutos. Tämä ei vaikuta yhtenäiseen asiakirjaan.

Kuvaus: Punaisen Trepat-lajikkeen käytön salliminen Cava-valkoviinin valmistukseen.

Perustelut: Vuonna 1998 alkoi Cava-roseeviinin kaupallinen kehitystyö ja Trepat-lajikkeen käyttö sallittiin Cava-roseeviinien valmistuksessa. Koska lajiketta on tällä hetkellä saatavilla enemmän kuin roseeviinien valmistukseen tarvitaan ja koska Trepat-lajikkeesta valmistetut viinit on arvioitu laadultaan hyviksi, Cava-valkoviinin (blanc de noirs) valmistamisen Trepat-lajikkeesta voidaan katsoa olevan vaihtoehtoinen tapa lisätä tuotteiden monipuolisuutta Cavan laatua heikentämättä. Tästä syystä hyväksytään ehdotus valmistaa Cava-valkoviiniä myös kyseisestä lajikkeesta.

4. Cava ”Paraje calificado”

Kuvaus ja perustelut

Muutokset: tuote-eritelmän kohdat 2.d, 3.a, 3.b.1, 3.b.2, 3.b.3, 4, 5, 8.b.iii, 8.b.iv, 8.b.v, 8.b.vi, 8.b.vii ja 9.b.ii3 sekä yhtenäisen asiakirjan 3, 4, 5 ja 8 kohta.

Kuvaus: Otetaan käyttöön vapaaehtoinen nimitys (”Paraje Calificado”) ja määritetään nimityksen käyttöehdot.

Perustelut: Voimassa oleva EU:n lainsäädäntö sallii pienempien maantieteellisten yksiköiden nimien käytön SAN-nimityksellä suojattujen viinien etiketeissä. Lisäksi tuote-eritelmässä voidaan määrittää vapaaehtoisia etikettitietoja, joiden käyttöä säätelevät tietyt ehdot.

Cava-alan toimijoiden pyynnöstä vahvistetaan alueen nimen kanssa esitettävän ”Paraje Calificado” -nimityksen käyttöä koskevat säännöt, jotta voidaan korostaa joidenkin Cava-viinien laatuseikkoja, jotka liittyvät ennen kaikkea tiettyjen alueiden olosuhteisiin. Muutos on suojelluista alkuperänimityksistä ja suojatuista maantieteellisistä merkinnöistä itsehallintoalueita ylemmällä tasolla Espanjassa 12. toukokuuta 2015 annetun lain nro 6/2015 neljännen lisäsäännöksen mukainen.

5. Tuote-eritelmän tekstin muutokset

Kuvaus ja perustelut

— Tuote-eritelmän kohtia 2.d, 7.b ja 8.b.iii muutetaan. Termi ”hiilihappokaasu” korvataan termillä ”hiilidioksidi”.

— Tuote-eritelmän kohtaa 8.b.v muutetaan. Sääntelyneuvosto ei vastaa viinin luokittelusta, vaan tämä on viinistä vastaavan toimijan vastuulla.

— Tuote-eritelmän kohtaa 8.b.vi muutetaan. Sääntelyneuvosto ei vastaa etikettien hyväksymisestä.

— Tuote-eritelmän kohtaa 8.b.vii muutetaan. Myös takuumerkinnät vaihtelevat eri Cava-tyyppien mukaan.

— Tuote-eritelmän kohtaa 9.a muutetaan. Toimivaltaista viranomaista koskevat tiedot on päivitetty. Lisäksi suojelluista alkuperänimityksistä ja suojatuista maantieteellisistä merkinnöistä itsehallintoalueita ylemmällä tasolla Espanjassa 12. toukokuuta 2015 annetun lain nro 6/2015 mukaan sääntelyneuvosto ei ole enää hajautettu viranomaiselin vaan julkisoikeudellinen yhteisö.

6. Perusviinin ja Cavan enimmäispH-arvon nostaminen

Kuvaus ja perustelut

Kuvaus:

Tuote-eritelmän kohtia 2.c ja 3.b.1 sekä yhtenäisen asiakirjan kohtaa 8.b koskeva muutos.

Perusviinin ja Cavan enimmäispH-arvoa nostetaan 0,1:llä (3,3:sta 3,4:ään).

Perustelut:

Ilmastonmuutoksen vaikutuksia rypäleiden kypsyyteen on tutkittu laajasti, ja tutkimusten mukaan merkittävimmät vaikutukset ovat viinien yhä kasvava alkoholipitoisuus, alhaisempi kokonaishappopitoisuus ja korkeampi pH-arvo.

Yleisesti tiedetään, että kokonaishappopitoisuuden lasku, joka hyväksytään perusviinin ja Cavan osalta tuote-eritelmän kohtia 2.c, 3.b.1, 7.a ja 7.b sekä yhtenäisen asiakirjan kohtaa 3 koskevissa muutoksissa, johtaa pH-arvon nousuun.

On myös huomioitava, että viinin pH-arvo nousee kuivuuden seurauksena. Vaikka tulevaa kehitystä on mahdotonta ennustaa, laskeva suuntaus sademäärissä ja yleinen lämpötilan nousu Cavan tuotantoalueilla on kuitenkin ollut havaittavissa selvästi viime vuosina.

Näiden syiden vuoksi on ehdotettu perusviinin ja Cavan enimmäispH-arvon nostamista 3,3:sta 3,4:ään.

7. Pullojen vaakatasossa tai alaviistossa asennossa siirtämiseen liittyvien seikkojen sisällyttäminen

Kuvaus ja perustelut

Kuvaus:

Tuote-eritelmän kohtaa 8.b.viii koskeva muutos. Tämä ei vaikuta yhtenäiseen asiakirjaan.

Kuvaus: Muutos koskee pullojen siirtämistä vaakatasossa tai alaviistossa asennossa.

Perustelut: Pullojen siirtäminen vaakatasossa tai alaviistossa asennossa on Cava-alalla yleinen käytäntö joko ylimääräisenä vaiheena tuotantoprosessissa tai kun pulloja on siirrettävä logistisista syistä saman yritysryhmän tuotantotilojen välillä. Siirtämistä on kuitenkin rajoitettava, jotta estetään tuotantotiloja keskittymästä pelkästään ostettujen pullojen viimeistelyyn, ilman että tuotetta on valmistettu tiloissa.

Tästä syystä tuote-eritelmään on päätetty sisällyttää siirtämistä rajoittavia ehtoja, joiden avulla varmistetaan Cavan tuottajien välillä siirrettävien pullojen riittävä valvonta, seuranta ja jäljitettävyys.

Vaakatasossa tai alaviistossa asennossa siirrettävien pullojen ostaminen tuottajien välillä rajoitetaan 25 prosenttiin tuottajan omasta tuotannosta. Kyseisen prosenttiosuuden katsotaan olevan riittävä, jotta voidaan vastata erityisiin kysynnän piikkeihin, joihin yritys ei voi vastata omilla varastomäärillään. Kysynnän erityisen kasvun syynä ovat odottamattomat markkinaolosuhteet, joihin yrityksen on vaikeaa reagoida oman varastonsa tuotteiden tirage-vaiheen aikataulun ja kypsyttämistä koskevien vähimmäisvaatimusten vuoksi ja joiden takia yrityksen on ostettava tuotteita, jotka ovat jo täyttäneet kypsyttämistä koskevat vähimmäisvaatimukset.

Tämän rajan lisäksi sääntelyneuvosto on myös määritellyt SAN-nimityksellä suojattuihin tuotteisiin liittyviä ehtoja, jotka koskevat vaakatasossa tai alaviistossa asennossa siirrettävien pullojen siirtämisen valvontaa. Kaikkia siirtoja on seurattava, jotta varmistetaan, että 25 prosentin rajaa noudatetaan, että siirrettävät pullot täyttävät kypsyttämistä koskevat vähimmäisvaatimukset ja että pullomäärä vastaa sääntelyneuvoston tietokannan tietoja.

YHTENÄINEN ASIAKIRJA

1. Tuotteen nimi

Cava

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

5. Laatukuohuviini

4. Viinin/viinien kuvaus

Laatukuohuviini

Cava – valko- tai roseeviini: puhdas ja kirkas viini, jossa hiilidioksidia purkautuu jatkuvasti pieninä helmen muotoisina kuplina. Cava-valkoviinin väri vaihtelee vaaleankeltaisesta oljenkeltaiseen. Cava-roseeviinin värin voimakkuus vaihtelee lukuun ottamatta violetinvärisiä roseeviinejä. Cavalle on tunnusomaista hedelmäinen, kevyen happoinen, raikas ja tasapainoinen tuoksu sekä nenällä havaittavat hiivamaiset vivahteet maussa.

Cava ”Gran Reserva” – valko- tai roseeviini: tasapainoinen viini, jossa on kypsien hedelmien ja paahdettujen pähkinöiden vivahteita, monitahoinen ja puhdas tuoksu sekä vivahteita pitkäaikaisesta kosketuksesta hiivaan.

Cava ”Paraje Calificado” – valko- tai roseeviini: monitahoinen tuoksu, täydellinen yhdistelmä alueen omien mineraalien vivahteita sekä häivähdys paahdettuja pähkinöitä. Kitalaella esiin tulee viinin täydellinen rakenteellinen tasapaino, kermaisuus ja hapokkuus.

Tässä yhtenäisessä asiakirjassa ei ole määritelty raja-arvoja analyyttisille ominaisuuksille, joita koskee asiaankuuluva EU:n lainsäädäntö.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10,8 Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 10,83 Kokonaisrikkidioksidipitoisuus enintään (milligrammaa/litra) 160

5. Viininvalmistusmenetelmät

a. Olennaiset viininvalmistusmenetelmät

Erityinen viininvalmistusmenetelmä

Cavan perusviiniä voidaan valmistaa vain ensipuristetusta mehusta. Enimmäistuotos on 1 hehtolitra rypäleen puristemehua/viiniä 150:tä rypälekilogrammaa kohden. Valmistukseen käytetään terveitä rypäleitä, joiden luonnollinen vähimmäisalkoholipitoisuus on alueesta riippuen 8,5–9 tilavuusprosenttia. Perusviinit valmistetaan käyttäen vain puristettua mehua mutta ei rypäleen muita osia; roseeviinin valmistuksessa käytettävistä rypäleistä vähintään 25 prosenttia on oltava tummia rypälelajikkeita.

”Paraje Calificado” -merkityn Cavan on täytettävä seuraavat vaatimukset:

— Enimmäistuotos 0,6 hehtolitraa rypäleen puristemehua 100:aa rypälekilogrammaa kohden.

— Seuraavat toimenpiteet ovat kiellettyjä: rypäleen puristemehujen ja/tai perusviinin luonnollisen alkoholipitoisuuden keinotekoinen kasvattaminen, happopitoisuuden kasvattaminen ja värimuutokset.

— Perusviinin vähimmäishappopitoisuus on 5,5 g/l (5 g/l muissa Cava-viineissä).

Viljelykäytäntö

Viinirypäleitä tuottavien viininviljelyalojen katsotaan soveltuvan Cavan tuottamiseen hyväksytyn lajikkeen kolmannesta kasvukaudesta lähtien. Viljelmän istutustiheys on 1 500–3 500 köynnöstä hehtaaria kohden ja koulintamenetelmä perinteinen goblet- tai espalier-menetelmä.

b. Enimmäistuotokset

Cava

12 000 kilogrammaa rypäleitä hehtaarilta

Cava

80 hehtolitraa hehtaarilta

Cava ”Paraje Calificado”

8 000 kg rypäleitä hehtaarilta

Cava ”Paraje Calificado”

48 hehtolitraa hehtaarilta

6. Rajattu maantieteellinen alue

Maantieteellinen alue, jolla rypäleitä voidaan viljellä ja perusviiniä ja Cavaa valmistaa, sijaitsee jäljempänä lueteltujen kuntien alueella. Kunnat on tekstissä jaoteltu niiden maakuntien mukaan, joihin ne kuuluvat.

— Álava: Laguardia, Moreda de Álava ja Oyón.

— Badajoz: Almendralejo.

— Barcelona: Abrera, Alella, Artés, Avinyonet del Penedès, Begues, Cabrera d’Igualada, Cabrils, Canyelles, Castellet i la Gornal, Castellví de la Marca, Castellví de Rosanes, Cervelló, Corbera de Llobregat, Cubelles, El Masnou, Font-Rubí, Gelida, La Granada, La Llacuna, La Pobla de Claramunt, Les Cabanyes, Martorell, Martorelles, Masquefa, Mediona, Mongat, Òdena, Olérdola, Olesa de Bonesvalls, Olivella, Pacs del Penedès, Piera, Els Hostalets de Pierola, El Pla del Penedès, Pontons, Premià de Mar, Puigdàlber, Rubí, Sant Cugat Sesgarrigues, Sant Esteve Sesrovires, Sant fost de Campsentelles, Vilassar de Dalt, Sant Llorenç d’Hortons, Sant Martí Sarroca, Sant Pere de Ribes, Sant Pere de Riudevitlles, Sant Quintí de Mediona, Sant Sadurní d’Anoia, Santa Fe del Penedès, Santa Margarida i els Monjos, Santa Maria de Martorelles, Santa Maria de Miralles, Sitges, Subirats, Teià, Tiana, Torrelavit, Torrelles de Foix, Vallbona d’Anoia, Vallirana, Vilafranca del Penedès, Vilanova i la Geltrú ja Vilobí del Penedès.

— Girona: Blanes, Capmany, Masarac, Mollet de Perelada ja Perelada.

— La Rioja: Alesanco, Azofra, Briones, Casalarreina, Cihuri, Cordovín, Cuzcurrita de Río Tirón, Fonzaleche, Grávalos, Haro, Hormilla, Hormilleja, Nájera, Sajazarra, San Asensio, Tirgo, Uruñuela ja Villalba de Rioja.

— Lleida: Lleida, Fulleda, Guimerà, L’Albi, L’Espluga Calva, Maldà, Sant Martí de Riucorb, Tarrés, Verdú, El Vilosell ja Vinaixa.

— Navarra: Mendavia ja Viana.

— Tarragona: Aiguamúrcia, Albinyana, Alió, Banyeres del Penedès, Barberà de la Conca, Bellvei, Blancafort, Bonastre, Bràfim, Cabra del Camp, Calafell, Creixell, Cunit, El Catllar, El Pla de Santa Maria, El Vendrell, Els Garidells, Figuerola del Camp, Els Pallaresos, La Bisbal del Penedès, La Nou de Gaià, L’Arboç, La Riera de Gaià, La Secuita, L’Espluga de Francolí, Llorenç del Penedès, Masllorenç, Montblanc, Montferri, El Montmell, Nulles, Perafort, Pira, Puigpelat, Renau, Rocafort de Queralt, Roda de Berà, Rodonyà, Salomó, Sant Jaume dels Domenys, Santa Oliva, Sarral, Solivella, Vallmoll, Valls, Vespella, Vilabella, Vila-rodona, Vilaseca de Solcina, Vilaberd ja Vimbodí.

— Valencia: Requena.

— Zaragoza: Ainzón ja Cariñena.

7. Pääasiallinen rypälelajike / pääasialliset rypälelajikkeet

MACABEO – VIURA

XARELLO

CHARDONNAY

PARELLADA

RED GRENACHE

TREPAT

PINOT NOIR

8. Yhteyden/yhteyksien kuvaus

a) Luontoon ja ihmiseen liittyvät tekijät

LUONTOON LIITTYVÄT TEKIJÄT: Maaperä on useimmiten kalkkipitoista, vähähiekkaista ja melko savipitoista. Siinä on tavallisesti vain vähän orgaanista ainesta, eikä se ole yleensä kovin hedelmällistä.

Alueen yleispiirteet ovat Välimeren ympäristölle tyypillisiä: Kesäkausi on pitkä, ja vuorokaudessa on runsaasti valoisaa aikaa. Lämpötilat ovat korkeita keväästä kesään, ja suurten lämpötilanvaihteluiden ansiosta rypäleet, myös lajikkeet, joiden kasvukausi on pidempi, kypsyvät hyvin. Sademäärä on vähäinen, ja se jakaantuu epätasaisesti eri vuodenajoille. Tämä tarkoittaa, että kasvukauden aikana vettä sataa niukasti ja suhteellinen ilmankosteus on alhainen. Tästä syystä erityisesti rypäleiden kypsymisvaiheessa vedestä on selkeästi puutetta. Alueella vallitseva Välimeren ilmasto vaihtelee meren läheisyydessä vallitsevasta rannikon lauhkeasta ilmastosta mantereen ankarampaan ilmastoon kylmine talvineen ja kuumine kesineen, mikä on tyypillistä sisämaassa. Keskimääräinen vuotuinen sademäärä on 500 mm, ja sateita esiintyy useammin syksyisin ja keväisin. Valoa on runsaasti: auringonvaloa saadaan noin 2 500 tuntia eli riittävästi, jotta rypäleet kypsyvät kunnolla.

IHMISEEN LIITTYVÄT TEKIJÄT: Useat viinintuottajaperheet alkoivat valmistaa kuohuviinejä 1800-luvun loppupuolella maaseudulla Barcelonan maakunnassa. He käyttivät tuohon aikaan samppanjamenetelmänä tunnettua menetelmää, jossa kuplat synnyttävä toinen käyminen tapahtuu pullossa. Ensimmäiset pullot Cavaa valmistettiin vuonna 1872 Sant Sadurní d’Anoian kunnassa. Tirage-vaiheen jälkeen kuohuviinipulloja säilytettiin maanalaisissa luolissa, joissa oli riittävä suhteellinen ilmankosteus ja joiden ympäristölämpötila oli noin 13–15 °C ympäri vuoden. Luolien avulla ehkäistiin pullojen tärinää, jota on syytä välttää laadukkaiden kuohuviinien valmistuksessa. Tällaiset olosuhteet ovat optimaaliset, jotta kuohuviinin toinen käyminen ja kypsyminen tapahtuu oikein. Kuohuviinien kypsyttämispaikka eli luola, espanjan kielellä ”cava”, antoi lopulta nimen myös itse viinille. Eniten viljeltyjä rypälelajikkeita ovat Macabeo, Xarel·lo ja Parellada, jotka muodostavat 85 prosenttia Cavan valmistukseen käytetyistä lajikkeista. Näitä kolmea lajiketta käytetään eri suhteissa kaikissa kyseisellä rajatulla maantieteellisellä alueella valmistettavissa perusviineissä. Alhainen istutustiheys, 1 500–3 500 kasvia hehtaaria kohden, parantaa osaltaan perusviinin laatua. Alueen niukan sademäärän sekä goblet- ja espalier-koulintamenetelmien johdosta tuottavia nuppuja syntyy kohtalaisesti, mikä rajoittaa enimmäistuotoksen määrän 12 000 kilogrammaan hehtaaria kohden. Lisäksi perusviiniä voidaan valmistaa vain ensipuristetusta mehusta (enintään 100 litraa rypäleen puristemehua 150:tä rypälekilogrammaa kohden). Rypäleet kypsyvät eri aikaan, ja eri lajikkeet kerätään erikseen. Perusviinin alkoholipitoisuus voi olla 9,5–11,5 tilavuusprosenttia, kokonaishappopitoisuus on yli 5 g/l, ja analyyttisilla indikaattoreilla varmistetaan sadon terveydellinen laatu. Lisäksi omena- ja viinihappoa on oltava suurin piirtein samassa suhteessa, ja tuotanto-olosuhteiden on oltava sellaiset, että toinen käyminen tapahtuu hitaasti ja viini ja hiiva ovat keskenään vuorovaikutuksessa (autolyysi), jolloin viineihin kehittyy hienostunut tuoksu ja ainutlaatuisia aistinvaraisia ominaisuuksia.

b) Yksityiskohtaisia tietoja tuotteen laadusta ja ominaispiirteistä

Oikein valmistettujen (toinen käyminen ja kypsyminen on tapahtunut pullossa yhdessä viinisakan kanssa) SAN-nimityksellä suojattujen Cava-viinien alkoholipitoisuus on 10,8–12,8 tilavuusprosenttia. Cava-viineille on tyypillistä alhainen pH-arvo (2,8–3,4), jolloin viini kypsyy hitaasti ajan myötä ja vahingollisen hapettumisen riski pienenee. Tällaisten viinien glukonihappopitoisuus on alhainen, mikä tarkoittaa, että viinin valmistukseen on käytetty terveitä rypäleitä.

c) Maantieteellisen alueen ja tuotteen ominaisuuksien välinen syy-seuraussuhde

Maaperätyyppien sekä melko lauhkean ja kuivan myöhäiskesän ja syksyn ilmaston ansiosta rypäleet kehittyvät oikein erityisesti sadonkorjuuta edeltävissä vaiheissa, ja sadonkorjuuvaiheessa kaikki hyväksytyt lajikkeet kypsyvät eri aikaan. Näin valmistettavista hyvistä perusviineistä syntyy oikeanlaista Cava-viiniä, jossa on kohtalainen alkoholipitoisuus, korkea happopitoisuus ja alhainen pH-arvo. Tuotteen monipuoliset tertiääriset aromit ja kuplien suuri määrä riippuvat täysin tuotantoprosessista aina tirage-vaiheesta sakanpoistoon, joka tapahtuu erityisesti tätä varten varustelluissa tiloissa, joiden ansiosta toinen käyminen ja viinin kypsyminen tapahtuu hitaasti.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallisessa lainsäädännössä

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Cavaa voidaan valmistaa rajatun maantieteellisen alueen ulkopuolella viidellä viinikellarilla, sillä näissä viidessä kellarissa valmistettiin perusviiniä ja/tai Cavaa jo ennen 27. helmikuuta 1986 annettua määräystä ja niille myönnettiin lupa 14. marraskuuta 1991 ja 9. tammikuuta 1992 annetuilla ministeriön päätöksillä.

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Korkissa on oltava näkyvillä nimike CAVA sekä pullottajan numero. Espanjan teollis- ja tekijänoikeusrekisteriin (RPI) tai sisämarkkinoilla toimivan yhdenmukaistamisviraston tietoihin rekisteröidyn tavaramerkin käyttö on pakollista. Vain Cava ”Gran Reserva” ja Cava ”Paraje Calificado” -viinien yhteydessä voidaan käyttää termejä ”Brut Nature”, ”Extra Brut” ja ”Brut” ja vuosikertamerkintää. Erityisten tunnistusmerkintöjen käyttö on pakollista.

Merkintä ”Paraje Calificado” saa olla korkeudeltaan enintään neljä millimetriä, se ei saa olla suurempi kuin tuotemerkki, ja sen rinnalla on mainittava kyseisen alueen nimi.

Linkki tuote-eritelmään

http://www.mapama.gob.es/es/alimentacion/temas/calidad-agroalimentaria/calidad-diferenciada/dop/htm/documentos_dop_cava.aspx

(1) EUVL L 9. 11.1.2019, s. 2.